**Informācija**

**par Finanšu ministrijas Nozares apdraudējuma plāna sagatavošanas**

**pamatpieņēmumiem**

**Nepieciešamība**

Nacionālās drošības likuma 23.panta otrā daļā noteikts: *Ministrijas prognozē to kompetencē esošo nozaru apdraudējumus un plāno apdraudējumu novēršanu, pārvarēšanu un iespējamo seku likvidēšanu*. *Nozaru apdraudējumu novēršanas, pārvarēšanas un iespējamo seku likvidēšanas plānus ministrijas iesniedz apstiprināšanai attiecīgajiem Ministru kabineta locekļiem. Plānu projektus pirms apstiprināšanas ministrijas iesniedz izvērtēšanai Krīzes vadības padomē. Apstiprinātos plānus ministrijas iesniedz Krīzes vadības padomē izmantošanai padomes darbā.*

Saskaņā ar Krīzes vadības padomes darba plānu noteikts, ka 2011.gada 23.maijā FM plāna projektu izskata Krīzes vadības padomes sēdē.

**Esošā situācija Finanšu ministrijas risku un apdraudējumu vadībā**

Visaptveroša organizācijas risku vadība, kuras rezultātus varētu izmantot par pamatu Nacionālā drošības likuma 23. panta prasību izpildei Finanšu ministrijā un resorā nav. Atsevišķās jomās un iestādēs ir izveidota riska vadība, kas pakārtota konkrētās jomas vai konkrētās iestādes mērķu sasniegšanai, piemēram, ES fondu jomā pašlaik tiek veidota risku vadības metodoloģija, visaptveroša risku vadība izveidota Valsts kasē, risku vadības elementu ieviešana pašlaik notiek Valsts ieņēmumu dienestā. Finanšu ministrijas nozarē ir vairākas iestādes, kas ir pilnībā neatkarīgas (Latvijas Banka, FKTK) un neeksistē atskaišu veidi, lai pārzinātu šo jomu apdraudējumus. Atsevišķu jomu apdraudējumu uzraudzību veic citas iestādes, piemēram, Eiropas Centrālā Banka. Finanšu ministrijā, Valsts kasē, Valsts ieņēmumu dienestā ir iekšējā audita struktūrvienības, kas vērtē iestādēs izveidoto sistēmu riskus un sniedz pārliecību par iekšējās kontroles efektivitāti. Iekšējā audita speciālistu veiktais risku vadības brieduma vērtējums FM centrālajā aparātā 2011. gada februārī pēc Somijas valsts pārvaldē izmantotās metodoloģijas 5 baļļu skalā bija 1,5, bet Valsts ieņēmumu dienestā 2,1, kas raksturo esošo stāvokli resorā.

**Izmantotie kritēriji apdraudējumu prognozēšanai Finanšu ministrijas nozarē**

Tā kā likumdošanā nav noteikti izmantojamie standarti apdraudējumu plānošanā, novēršanā, pārvarēšanā un iespējamo seku likvidēšanā un ņemot vērā ES aktivitātes un saistošos dokumentus šajā jomā, tad apdraudējumu analīzē izmantoti šādi kritēriji:

1. Nacionālās drošības likums;
2. Nacionālā drošības koncepcija;
3. ES Padomes secinājumi par turpmāku riska novērtējumu izstrādi, lai pārvarētu katastrofas Eiropas Savienībā(8068/11);
4. „RiskAssessmentandMappingGuidelinesfordisasterManagement”, t.sk. ES dalībvalstīs plaši lietotais un rekomendētais Risku vadības standarts ISO31000.

**Finanšu ministrijas nozares aptvēruma apzināšana**

Finanšu ministrijas nozares aptvēruma nodrošināšana balstās uz Finanšu ministrijas Nolikumā noteiktajām kompetences jomām. Pavisam noteiktas 7 galvenās kompetencesjomas, kuras attiecas uz Finanšu ministrijas nozari. Prognozētie apdraudējumi tiek reģistrēti pa definētajām 7 kompetences jomām.

**Apdraudējuma, riska aprakstīšana**

Apdraudējums, risks tiek aprakstīts pietiekami detalizēti, lai vadītāji, citi lietotāji līdzīgi izprastu iespējamo notikumu, tā sekas, ietekmes apmēru un cēloņus.

Apraksts sastāv no vairākām daļām:

1. Vispārējs apdraudējuma apraksts. Šajā aprakstā mērķis koncentrēties uz augsta līmeņa apdraudējumiem, kas būtiski Latvijas un ES sabiedrībai.
2. Apdraudējums tiek salīdzināts ar Nacionālās drošības koncepcijā minētajām jomām.
3. Apdraudējuma sekas tiek attiecinātas uz 3 jomām: cilvēku zaudējumi, ekonomiskie zaudējumi, sociāli/politiskie zaudējumi. Līdz šim identificētie Finanšu ministrijas apdraudējumi pamatā attiecas uz ekonomiskiem zaudējumiem. Katastrofiska rakstura apdraudējumi tiek vērtēti, kur maksimālā iespējamā ietekme uz tautsaimniecību pārsniedz 100 miljonus latu. Identificēts viens apdraudējums, kur iespējami sociāla rakstura apdraudējumi. Katastrofiski tiek vērtēts notikums, kur ilgstoša naudas līdzekļu nepieejamība visām sociāli mazaizsargātām iedzīvotāju grupām.
4. Apdraudējumu cēloņi tiek klasificēti kā dabas un cilvēku radīti apdraudējumi. Pie dabas apdraudējumiem kā galvenie tiek izvirzīti plūdi un ugunsgrēki. Cilvēku radīti apdraudējumi var būt dažāda rakstura.
5. Apdraudējumu novēršanu pamatā ietver preventīva rakstura kontroles, kuras ir izveidojusi attiecīgās iestādes vadība, kuras pārziņā ir attiecīgā joma, vitālais pakalpojums, kritiskā infrastruktūra.
6. Apdraudējuma pārvarēšanai attiecīgās iestādes izstrādā darbības nepārtrauktības plānus.
7. Apdraudējumu seku likvidēšanu paredz darbības nepārtrauktības plānos.

**Informācijas avoti un apjoms**

Informācija apspriesta 20.04.2011. ekspertu grupas sēdē un saskaņota ar FM attiecīgo jomu vadītājiem 13.05.2011.. Kā eksperti piesaistīti arī FM auditori. Informācijas drošības nolūkos netiek detalizēti nosaukti kritiskās infrastruktūras elementi un cita jūtīga rakstura informācija.

P.Strazdiņš,67083980

P.Lībietis,67095401